BCH เด้งกลับ 5% หลังร่วงหนักวานนี้-โบรกฯเชียร์ซื้อกำไรปี 62 เด่นกลุ่ม-PE ต่ำสุดในรอบ 7 ปี
BCH เด้งกลับ 5% หลังร่วงหนักวานนี้-โบรกฯเชียร์ซื้อกำไรปี 62 เด่นกลุ่ม-PE ต่ำสุดในรอบ 7 ปี
BCH เด้งกลับ 5% หลังร่วงหนักวานนี้-โบรกฯเชียร์ซื้อกำไรปี 62 เด่นกลุ่ม-PE ต่ำสุดในรอบ 7 ปี
7 ม.ค. 2563

ผู้สื่อข่าวรายงานว่า บริษัท บางกอก เชน ฮอสปิทอล จำกัด (มหาชน)  หรือ BCH ณ เวลา 11.03 น. อยู่ที่ระดับ 15.80 บาท บวก 0.70 บาท หรือ 4.64% ด้วยมูลค่าซื้อขาย 257.89 ล้านบาท ราคาหุ้นดีดกลับหลังร่วงแรง 8.48% วานนี้(6 ม.ค.63)

บล.ฟินันเซีย ไซรัส ระบุในบทวิเคราะห์วันนี้(7ม.ค.63) ว่าบริษัท บางกอก เชน ฮอสปิทอล จำกัด (มหาชน)  หรือ BCH การที่สปส.จ่ายเงินโรคที่มีค่าใช้จ่ายสูง ต่ำกว่าที่ประกาศไว้ที่ 12,800 บาทต่อ RW เหลือ 7,000 บาทต่อ RW คาดทำให้กำไรไตรมาส4/62 ของ BCH หายไป 60-70 ลบ. กระทบกำไรปี 2562 ราว 5-6% แต่ราคาหุ้นวานนี้(6ม.ค.63)ปรับลงกว่า 8%
โดย PE ปีนี้เหลือเพียง 27 เท่า ต่ำสุดในรอบ 7 ปีและต่ำกว่ากลุ่มที่ 28 เท่า Dividend yield ขยับขึ้นเป็น 2% จากปกติต่ำกว่า 1.5% ทั้งที่ ROE ปี 2020 คาดไว้ที่ 16.5% สูงกว่ากลุ่มที่ 15.7% และคาดกำไรปีนี้โต 12% สูงกว่ากลุ่มที่โต 11% กำไรที่โตมาจากรพ.หลักเดิมและ WMC และรพ.เกษมราษฎร์ รามคำแหงขาดทุนลดลง โดยยังไม่รวมการปรับขึ้นค่าหัวผู้ประกันตน  แนะซื้อเป้าหมาย 22 บาท
บล.คันทรี่ กรุ๊ป ระบุในบทวิเคราะห์วันนี้(7ม.ค.63) ว่า BCH (ซื้อ / ราคาเป้าหมาย 21 บาท) มีข่าวจากประกันสังคมออกมาปรับลดอัตราโรคที่มีค่าใช้จ่ายสูงหรือ High Cost Care สำหรับ 5 งวดสุดท้ายของงบประมาณปี 19 โดยลดจาก 1.28 หมื่นบาท / Adjusted RW เป็น 7.1 พันบาท อย่างไรก็ตามเราคาดกระทบเพียง 7% ของกำไรสุทธิบริษัทเท่านั้น ขณะที่ราคาหุ้นวานนี้ลงมาแรงถึง 8.5% คาดว่าสะท้อนไปในราคาแล้ว ขณะที่บริษัทมีปัจจัยบวกรออยู่จากการเตรียมปรับขึ้นค่าหัวประกันสังคม